J0HN J. IRVINE & CO.,

 Abatenga impahla kwamanye amazwe,

Nakweli,

Kaulese Imvo Zabantu ngabantu nge

Rheumaticuro Elona Yeza Likulu leli lizwe lengqaqambo zamatambo nento ezinjalo.

Alikazanga lingancedi.

Nabatengeli bofani ngofani,

Abatengi bento eziveliswo ngabantsundu
esinjengo

*Likwaluncedo olukulu kukutyatyamba
Komzimba licisine, Nakwintloko,
Nakwezinye.*

BOYA, IZIKUMBA ZENKOMO,

Nezempahla emfutshane

BEMPONDO,

*Nokudla, njalo njalo.*

Ivenkile nezitora zentlobo ngontlobo, ezikwindawo ngendawo, ezitenga impahla kuti, zino cam lokufumana impahla yentlobo zonke ehambe itengwa ngentelekelelo enkulu kumagumbi ngamagumbi elizwe.

Kuyo yonke indawo esitenga kuyo impahla yezi zitora zetu sitenga ngapandle kokwenza tyala, ngokwenjenjalo ke sondele ekufumanini eyona mpahla itshatsheleyo ngamaxabiso apantsi.

Amaxabiso apezulu anikwayo ngamaxa namaxa ngento esukuba itengiswa anikowa apa.

JOHN J. IRVINE & CO.

Benjenje ukulincoma ubake balilinga :—

“Uti omnye zipele ingqaqambo (ekubeni

besendinenyanga ndiqaqanjelwa) emva

 kweyure ezine ndiqalile ukulisela, ndapumla

kamnandi ebusuku, into ebendineveki ndingasayazi, ngoku ndipilile.”

Wenjenje wumbi:—“ Eliyeza lindipilise

ngokungumangaliso. Bendibulawa sisinqe inyanga ezintandatu kangangokuba bekusuka kube yinqaba ukuma ukuba ndike ndahlala. Bendingasena kutoba kuba bendingeze ndibuye ndipakane. Ibotile enye indipilise kanye.”

Omnye uti:—“ Benditwele ubuhlungu

obukulu ngenxa yokuqaqanjelwa yintloko

leminyaka mibini ndada ndalinga i Rheumaticuro, ndivuyiswa kuba ibotile ezine zindincede kanye.”

“Ndingarola,” utsho omnye, “iponti

ezintlanu ngebotile. Ngolwesi-Tatu olugqitileyo ndite ndakumtatela ibotile yokuqala

umfazi wam, wabengana kupakama ekoyeni nonyawo, enjalo inyanga; ngalo Mgqibelo

uhleli esitulweni,”

Uti omnye: “Lindenzele kanye lonto

ubute liyakundenzela, uku ndipiliaa ekutyatyambeni kwamatambo. Liyeza angaswela amazwi okulincoma umntu, alisiyiyo inkohliso njengamanye.

”Yiyo le enye inteto : “ Wonke endimaziyo

nditi makabe nalo, basancedekile bonke abalilingileyo, andikeva mntu lingamncedanga.

uvakalisi imvo zabantu
zalisa lonke ipepa.

*Eliyeza linoku yalezwa kuzo zonke*

*izindlu zamayeza, nevenkile, otandayo
angalifumana kumninilo ngokutumela
3s. 6d. ngebotile, ongu*

JAMES JONES,

*46 LONG STREET, CAPE TOWN.*

Udaba

lyeza Lokulungisa u Boya.

Olumnandi

I Dip Efezekileyo.
(PERFECTION).

XA bacela amehlo omzi kwi Dip yabo engena Tyefu ekutiwa
ye “Fezekileyo,” o-Messrs. DRUMMOND & CO.,

banga bangawa latela lama lungelo angekoyo kwezinye i Dip :—

1. Ayina Tyefu.

2. Ayibonakalisi uboya.

3. lyalupelisa kanye ukwekwe ezigusheni, nase zinkomeni, namakalane, nase ma hasheni, nentwakumba nentwala ezinkomeni nase zinjeni. ibulala nezinambuzane
ezigqiba imiti.

4. Inokudityaniswa lula namanzi ashushu nabandayo,
ayinankatazo zininzi, icokisekile ingafuni nokugwe xwa.

5. Ixabiso lilula; Igalon inye (inkonxana engangezi
zetela) yayo yenza igalon ezi 60 zoku blamba.

Amadoda aseke ayilinga ayincoma onke kakulu ukulunga kwayo. Izikulu eziyincomayo ngo Messrs. T. Harmer, John Ross, M.B., James Fuller, W. B. Cumming, Murray Brothers, W. Hains, Geo. Blaine, jun., J. C. Froneman, jun., P. Gleeson, W. Dunbar, M.S.T.E., and Town Clerk and Engineer, C. J. Dowell, J. Gibson, W. E. Edwards, wase Kubusi, nabanye ke.

Indlela yoku setyenziswa kwayo ishicilelwe ngesi Ngesi, nangesi Xhosa, nangesi Bhulu emapepeni ancanyatiselwe ezinkonxeni.

Yeyona ilunge kanye, itshipu kuzo zonke ezinye intlobo. Uze unga tengi yimbi. Yibize kwi venkile ezimele Abantsundu, E Qonce.

D. DRUMMOND & CO., E QONCE.

KULUVUYO kuti ikwazisa
izihlobo zetu okokuba Impahla yetu esandukuvela Pesheya
kolwandle ifikile, nokokuba kanjalo
ezimpahla zikankanywayo ngasezantsi apa sizi tengisa ngamaxabiso
ayakubalungela bonke, nangona
imali inje ukuswelika kwayo.

Lempahla ilandelayo itengiswa
ngeminqopiso ekufuneka ke ngoko
likuba uyatenge ingekatengiswa.

Izihlangu zamanenekazi—

I patuloni entsha ngexabiso elipantsi.

Izihlangu zamadoda—Ziqala kwi 5/6 zizibini.

Ezamadoda, ne zamankazana izihlangu ezinge nayitende
(slippers).

Ikeleko emhlope etambileyo,
iyada ziba 12 nge 2/lld.

Ikwiliti ezinamabala ze 3/6

Ihempe zamadoda, zihleli zodwa,
kanti zomelele.

Iqiya zentloko ezizi Keshemiya
(onke amabala).

Amalapu Amhlope ekoyi (apindiwe
ububanzi) 1/ iyadi.

Ivelvete ezintle kunene ezinamabala nezimnyama.

Iwaka lenqawa i “ GBD ” Briars,
njalo, njalo.

ZONKE amanani apulwe pakati.
Yiza kuzibonele kwangoku kuba akubizwa nto ngokukangela.

Kwa

W. O. Carter &. Co.

Kwinkundla ka Makeleni,

E-QONCE.

C. MUSGROVE;

 OTENGISA IMPAHLA ETSHIPU YENDLU

Kwindlu Ekangelene no W. O. CARTER & CO.,
E QONCE.

Onoxesha bempahla yendlu batengiswa nguye ngemali encinane.

Unokubatengela abantu abakude impahla abayifunayo
kwimisito eti ibeko e Qonce xa bete banqopisana nayo.

EDWARD KELLY,

Umteteleli kwikundla yama

tyala,

*Ubuta imali ezizikweliti ayitumele kubaniniyo kwaoko.*

Uligqweta lamatyala entlobo zonke kwinkundla yomantyi.

*Umvuzo awubizayo mncinane.*

I Ofisi : CALA.

J. E. L. KILLING,

New Street, E-Rini,

Igqira elinyanga ngemiti yelilizwe.

LENDLU imiselwe ngokukodwa ukuba
ibe yeyo kusebenza nokunyanga ngemiti embiwa kweli lizwe, enyanga zonke
izifo zamadoda neza Mankazana, nokuba
umntu simhla bumini nokuba sise gazini na.
Lemiciza yenziwa ngemiti yeli lizwe. Nokuba umntu selelele ngendlu sisifo sokungapalazi iyasipilisa. Linokutumyelwa nge posi
xa umntu aliyalezileyo. Litenjwe kakulu.

JEREMIAH KUZANE,

*Umteteleli Ematyaleni,*

Kwa Tsolo; ukwakufupi kwa Qumbu.

ANDREW GONTSHI

Umteteleli ematyaleni,

Aloeville, Kei River.

*TRANSKEI*

Iveki

Abaxhasi be *Mvo Zabantsundu* baya kunjuzwa ukuba ikwota yabantu abaninzi ipele ngo April ogqitilayo.Lixesha ke eli itunyelwe imali. Esi sikumbuzo sibhekiswa nakwabo banga Magosa *Emvo* kwindawo ngendawo. Kufuneka itunyelwe nge Post Office Orders imali, indawo ezingenayo nge Stamps zepeni, nezimbini, neze tiki. Azifunwa kakulu eze halufa. Yonke imali ingena ngo J. Tengo Jabavu, Office of *Imvo Zabantsundu,* King William’sTown.

Incwadi zo Mr. Mlindazwe N. Galela no Mr. Geo. Pamla ngokubhubha kuka Mr. Joel Madubela zifikile—azisanqweneleke nganto ke epepeni ekubeni selenziwe amanqaka ngomzalwana lowo kweleveki egqitileyo.

U Mr. Tweed obesakuba yimantyi e Colesberg ukwele emkonbeni wasinga kwelama Ngesi. Ute xa aza kukwela waligqweta igama ukufihlela abantu anezikweliti kubo abayifunayo imali yabo.

Kucolwe umntwana selefile e Edendale kunyanga engu May. Lomntwana ube lahlwe ngunina. Unina ufunwe wafunyanwa ityala lake alika tetwa.

Siyavuya ukuva ukuba ikaba lakowetu ebelibulahlile ubutitshala liyabu buyela. Sitsho ngo Mr. Richard Kawa ofundisa Egcebula, no Mr. Henry Hina ofundisa e Hankey. Yinto ebuhlungu ukulahlekwa ngamadoda anezipiwo anjengo Mr. Kawa, amadoda makabuyeke ububetyebetye.

Imitshato yamawetu ayikangeni emgaqweni yemitshato efanelekileyo. Lemitshato isand’ukubako Emgqakwebe, isuke yafana neya pesheya kwe Nciba, ngengoma zayo nokududa bonke ubusnku bengqisha nge nyawo betyityimba.

Amagama abanamatyala kwi *Mvo* simana ukungqubeka ekuwashicileleni kuba i Quar­ter ibingeka peli. Ipelile ke ngoku silindele ukuba zifike inkozo zokusinqanda.

Kufe amahashe akuma shumi mane kwisiqingata sase Cedara—Natal.

Kube luvuyo ukubona umfundisi u Rev. James Read, Senior, u Ngcongolo kulomzi esahamba hamba ngokomelela. Ubesinga e Bayi.

Icebo ebelingeniswe ngu Mr. O’Leary e Palamente lokuba u Rulumente ayitenge yonke imingxuma yase Dayimani aze aqeshise ngayo lisuke labetiswa nomoya.

Amadoda amahlanu abedilikelwe ludonga e Dayimani ambiwe afunyanwa esapilile onke.

Umbona omtsha e Natal uhamba kwi 3/ ngengxowa. Indyebo inkulu nonyaka. Ihabile ilinywe kakulu e Edendale, abantu bayikutalele.

U Mr. Sprigg uyekuboleka imali e Ngilani yokuquba umsebenzi welilizwe.

U Majambu e Komani ugwetyelwe iveki ezintatu esebenza nzima entolongweni ngokubhomela u Mr. Baker walapo wambeta kunene ebusuku.

Izikolo zase Natal ziyavalwa namhla 30 June.

Unyulo Iwamalungu e Palamente (House of Commons) yase Ngilani luyakuqala ngomhla wokuqala ku July.

Abafundisi abatandatu base Tshatshi benziwe aba Prist—o Rev. J. C. Coyte, wase Ngqnshwa; J; Llewellyin wase Komani; E. J. Batty, wase Kobonqaba ; H. J. Organ, wase Burghersdorp ; G. H. Heathcote, wase Vet- belere; no H. Crossthawaite, wase Beacons­field.

U Mr. Dugmore obepete i Nxukwebe ukutshiwe ngenxa yobugquzugquzu bobubhuru bemali yakomkulu, kwafakwa esikundleni sake u Mr. Ayliff umzukulwana ka Elefu wonyana omkulu obese Natal.

Umlungu ongu McTarvish udubule inkosikazi ka Mr. Scott e Mafeking kwela Bahlambeli enxilile. Ate efika amadindala ukuza kumbamba waselezidubule naye ngokwake.

NGOBUSUKUI bo Mvulo weveki egqitileyo ate esatsholoza amaqaba ase Mdala etywyaleni agaleleka amapobsa awabamba awaqweqwedisa ukusinga egantolo yase Rhofolo,

Afika agwetyelwa iveki ezimbini entolongwe ni. Kuhlala kuxelwa ukuba mabuyekwe utywala.

Umteto osand’ ukuhlokonyiswa ngu Rulumente uti: umntu oke wancazela umbanjwa, mhlaumbi wampa ukutya, nokuba yi ralasi yotywala nokuba sisipina isiselo esi. nxilisayo, uyakudliwa ishumi leponti (£10) ati ukuba akanalo agwetyelwe inyanga ezi­ntatu entolongweni. Mabalumke abantu abazidla ngokupa bayakwamkela lumbi uhlobo lomvuzo.

E Barely East kusand’nkuvulwa indlu entle ye Tyalike yama Wesile. Ivulwe ngu mfundisi u Vulindlela (Rev R. Lamplough.)

I Bhunga lomzi wase Tinara lidliwe £7, 10/ ngenxa yokungayilungisi indlela. Ikalityi ka Mr. Charles Chalmers yeyele esilo, tini esisendleleni yabukuqeka naye ne nenekazi. Ute akukova nkuyilungisa wayakumangala wagwetyelwa.

Ubunxila buyancipa kakulu e Jagersfon. tein, ngenxa yomteto wakona wotywala. Abantu abangena intolongo ngenxa yobu. nxila ngomnyaka we 1882 baba 374 baxhaswa ngokutya okuyi £132 12/. Ngomnyaka we 1885 babe 57 badla £7 8/8. Tina kweli letu ziti inkosi ezingo Upington nama Bhulu makuvulwe kuselwe.

U Booy Zuza ubanjwe elele esitalatweni enxilile e Bayi. Ute ngemini elandelayo akubuzwa yimantyi wati, ubenesatutwane. Wagwetyelwa ukuba arole i £5, ukuba akanazo ahlale inyanga yonke entolongweni.

U Mr. Hugo umantyi wase Alvani upumi le edinisweni ngenxa yobudala. Indawo yake inikelwe u Mr. Gie obesakuba yima­ntyi e Tarkastad apo ngoku ngu Mr. L. G. Rawstorne obese Dodoloro.

Izolo elinye kunduluke inqwelo ezi 17 apa e Qonce zilayishe imipu nengxawa zisinga kwa Adam Kok, zipelekwe liqela lamapolisa.

I Jellimeni elingu Goutsoh lidliwe i £5 yimantyi izolo, libete umfanyana ka Ngxoweni wakwa Bidli ngenqindi lamapula umhlati.

IMVO ZABANTSUNDU

NGOLWESI-TATU, JUNE 30, 1886.

Ukuvalwa IPALAMENTE ivalwe ngolwesiHla- nu olugqitileyo. Kuzo zonke eke zibeko i Palamente akuko ifana nale ukungabi namsebenzi nokungcola kwayo. Esoke sisigwebo sake wonke umntu welilizwe. Ngokwezinto zolaulo le Palamente ifane yangamatambo nje awomileyo akuko noko inye into enobom, nelungileyo eke yayenza, yaza yabangela ukuba ikangelelwe pantsi idelwe kanye lilizwe. Oluya ruruzo lude lwemicimbi eyati mhlana yavulwa wati u Rulumente kuza kuxoxwa yona isuke yapelela emoyeni ngokwenkungu yakusasa. Leya miteto kwakugatyiswa ngayo yokuba kuza kukutazwa umsebenzi wokwenza ingubo nge Koton elinywa apa, nomteto wokwenziwa kwengubo zoboya, nomteto wenqwelo, nomteto wempato embi yezilo ku Loliwe, yonke lonkita kwasuka kwahlekiswa ngayo yagxotwa yi Palamente. Asiteti ke kona ngase malini u Rulumente upantsi kakubi, no Mr. Sprigg ngokwake kubonakala ukuba limyile Uhlutwe £70,000 abewafumana kubenzi be wayini kumandla wase Kapa kuba isuke yabulawa leyorafu. Kubonakala mhlope ukuba ngonyaka ozayo isikweliti ayakubanaso u Rulumente siyi £500,000.

Ngemicimbi epatelele kumawetu le Palamente ide yabaluleka ukungcola. Ingxoxo nenteto ziyaziwa ngumzi, kengoko wona awulindele ukuba kungade kupume into elungileyo kulowa mqwebedu we Galili. Ukuqutywa kwengxoxo engepesheya kwe Nciba, neyo Tywala, ne Rafu yendlela kubangele ukuba abantu abantsundu lo Rulumente nama Bhulu amxasileyo babakele umkanya, nangapezu koko angaten Umteto we Pasi usalindiselwe i Palamente ezayo. Amawetu oke apefumle okwangoku, kodwa ke siyatemba ukuba ngelixa yahlukeneyo i Palamente lento yocingwa kakuhle ingafumane inyanzelwe. Esisiyaluyalu nesipitipiti sale Palamente senziwa ngu Rulumente ngokwake kuba ubutataka ngokulihlazo akakwazi kuyikokela i Palamente, ungafika lomadoda egabhazela ukoyika ukukutshwa ahlukane nemali. Nabantu abati makwenziwe lo Ru­lumente ungu Nqapela-ndikule mababe nabo bayazohlwaya kubababengazi ukuba zingati izinto zisonakala basuke abantu batshele emalini. Abantu bangasuka bazitutuzele

 2 IMVO ZABANTSUNDU (NATIVE OPINION). JUNE 30,1886